Temeljem članka 78. Zakona o koncesijama ("Narodne novine" br. 69/17) i članka 39. Statuta Grada Pula - Pola („Službene novine“ Grada Pule br. 7/09, 16/09, 12/11, 1/13 i 2/18), Gradsko vijeće Grada Pule na sjednici održanoj dana ----------------- 2019. godine, donosi

**O D L U K U**

**o donošenju Plana davanja**

**koncesija za 2020. godinu**

**I**

Utvrđuje se Plan davanja koncesija za 2020. godinu, kako slijedi:

Vrste koncesija:

- koncesije za gospodarsko korištenje pomorskog dobra

Planirani broj koncesija: 4 koncesije;

- gospodarsko korištenje morske plaže u uvali Saccorgiana

- gospodarsko korištenje morske plaže na kupalištu Ferijalni savez

- gospodarsko korištenje morske plaže na kupalištu Ambrela

- izgradnja i gospodarsko korištenje luke posebne namjene - luke nautičkog turizma

"Bunarina" Pula.

Rok na koji se koncesije planiraju dati: 10 - 20 godina.

Procijenjena godišnja naknada za koncesije: 280.000,00 kn. Navedeni iznos obuhvaća stalni dio koncesijske naknade i promjenjivi dio koncesijske naknade prema pretpostavljenim prihodima od obavljanja djelatnosti na pomorskom dobru. Procijenjeni godišnji iznos stalnog dijela koncesijske naknade za pojedinu koncesiju, koji je obračunat po pretpostavljenoj površini mogućeg korištenja pomorskog dobra iznosi:

|  |  |  |
| --- | --- | --- |
| Koncesija | Rok koncesije u godinama | Procijenjeni godišnji prihod u kn |
| Gospodarsko korištenje morske plaže u uvali Saccorgiana | 10-20 | 6.500,00 |
| Gospodarsko korištenje morske plaže na kupalištu Ferijalni savez | 10-20 | 1.000,00 |
| Gospodarsko korištenje morske plaže na kupalištu Ambrela | 10-20 | 2.500,00 |
| Izgradnja i gospodarsko korištenje luke posebne namjene - luke nautičkog turizma "Bunarina" Pula | 20 | 20.000,00 |

Pravna osnova za davanje koncesija: Zakon o pomorskom dobru i morskim lukama („Narodne novine“ br. 158/03, 100/04, 141/06, 38/09, 123/11, 56/16 i 98/19), Odluka o povjeravanju ovlaštenja Gradu Puli za davanje koncesija na pomorskom dobru („Službene novine Istarske županije“ br. 13/10) i Zakon o koncesijama („Narodne novine“ br. 69/17).

**II**

Građevne čestice pomorskog dobra ne smiju se ograđivati.

Cjelokupno pomorsko dobro, s pojasom priobalnih površina rekreativne namjene, kako je to propisano i Generalnim urbanističkim planom Grada Pule, ne smije se ograđivati, te se na njega mora omogućiti javni pristup građana, ukoliko to nije u suprotnosti s važećim propisima za pojedini zahvat u prostoru pomorskog dobra.

**III**

Koncesijska odobrenja za obavljanje djelatnosti na pomorskom dobru na lokacijama iz točke I. ove Odluke ostaju na snazi do sklapanja ugovora o koncesiji za područje za koje su izdana.

**IV**

Ova Odluka stupa na snagu osmog dana od dana objave u „Službenim novinama Grada Pule“.

KLASA:

URBROJ:

Pula,

**GRADSKO VIJEĆE GRADA PULE**

**PREDSJEDNIK**

**Tiziano Sošić**